બસ, એ પછી અક્ષય ટ્રસ્ટના કામમાં કદી ઓટ આવી નથી. આ સિલસિલો છેલ્લાં બાર વર્ષથી ચાલુ છે. હવે તો અક્ષય ટ્રસ્ટને દેશ-વિદેશથી સહાય મળવા લાગી છે અને ઘરબાર વિનાના લોકોને રાખી શકાય એવું મકાન પણ બાંધી દીધું છે. હાલમાં રોજ ઘરબાર વિનાના ૪૨૫ ગરીબો તેમ જ એકલા રહેતા વૃદ્ધોના ઘરે જઈને દિવસમાં ત્રણ વાર ભોજન આ ટ્રસ્ટ દ્વારા પૂરું પડે છે. રોજ સવારે ચાર વાગ્યે ઊઠીને નારાયણન ક્રિષ્નન જાતે ખાવાનું બનાવે છે.